CELEX: 32014R0354
Language: lt
Date: 2014-04-08 00:00:00
Title: 2014 m. balandžio 8 d. Komisijos įgyvendinimo reglamentas (ES) Nr. 354/2014, kuriuo iš dalies keičiamas ir taisomas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės

9.4.2014   
            
            
               LT
            
            
               Europos Sąjungos oficialusis leidinys
            
            
               L 106/7
            
         KOMISIJOS ĮGYVENDINIMO REGLAMENTAS (ES) Nr. 354/2014
   2014 m. balandžio 8 d.
   kuriuo iš dalies keičiamas ir taisomas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 12 straipsnio 3 dalį, 14 straipsnio 2 dalį, 16 straipsnio 1 dalį ir 3 dalies a punktą,
   kadangi:
   
               (1)
            
            
               Reglamento (EB) Nr. 834/2007 III antraštinės dalies 2 skyriuje nustatyti pagrindiniai ūkio gamybos reikalavimai. Komisijos reglamentu (EB) Nr. 889/2008 (2) nustatytos išsamios tų pagrindinių reikalavimų įgyvendinimo taisyklės;
            
         
               (2)
            
            
               pagal Reglamento (EB) Nr. 834/2007 12 straipsnį leidžiama tam tikromis sąlygomis naudoti ūkio gamybos medžiagas, tokias kaip trąšos, dirvožemio gerinimo priemonės ir augalų apsaugos produktai, jeigu juos leidžiama naudoti ekologinėje gamyboje. Minėtojo reglamento 16 straipsnio 3 dalyje numatyta tvarka valstybės narės pateikė dokumentus kitoms valstybėms narėms ir Komisijai, kad tam tikri produktai būtų įtraukti į Reglamento (EB) Nr. 889/2008 I ir II priedus. Tuos dokumentus išnagrinėjo konsultacinė ekologinės gamybos ekspertų grupė (toliau – KEGEG);
            
         
               (3)
            
            
               remiantis KEGEG rekomendacijomis (3), kurių išvadose dėl trąšų ir dirvožemio gerinimo priemonių teigiama, kad tokios medžiagos kaip biodujų gamybai naudotų atliekų pūdymo liekanos, šalutinių gyvūninių produktų hidrolizuoti baltymai, leonarditas, chitinas ir sapropelis atitinka ekologinės gamybos tikslus ir principus; šios medžiagos turėtų būti įtrauktos į Reglamento (EB) Nr. 889/2008 I priedą kaip galimos naudoti tam tikromis konkrečiomis sąlygomis;
            
         
               (4)
            
            
               remiantis KEGEG rekomendacijomis, tam tikroms Reglamento (EB) Nr. 889/2008 I priede išvardytoms medžiagoms taikoma „0“ chromo (VI) koncentracijos riba turėtų būti pakeista „neaptinkama“;
            
         
               (5)
            
            
               KEGEG rekomendacijų (4) išvadoje dėl augalų apsaugos produktų teigiama, kad tokios medžiagos kaip avių riebalai, laminarinas ir aliuminio silikatas (kaolinas) atitinka ekologinės gamybos tikslus ir principus. Todėl tos medžiagos turėtų būti įtrauktos į Reglamento (EB) Nr. 889/2008 II priedą kaip galimos naudoti tam tikromis konkrečiomis sąlygomis;
            
         
               (6)
            
            
               horizontaliųjų teisės aktų dėl augalų apsaugos produktų srityje Komisijos įgyvendinimo reglamentu (ES) Nr. 540/2011 (5) buvo sudarytas Sąjungos veikliųjų medžiagų, kurios anksčiau buvo įtrauktos į Tarybos direktyvos 91/414/EEB (6) I priedą, ir veikliųjų medžiagų, kurios buvo patvirtintos pagal Europos Parlamento ir Tarybos reglamentą (EB) Nr. 1107/2009 (7), sąrašas. Tikslinga suderinti atitinkamas Reglamento (EB) Nr. 889/2008 II priedo dalis su tuo sąrašu. Visų pirma iš to priedo reikėtų išbraukti želatiną, rotenoną, ekstrahuotą iš Derris spp., Lonchocarpus spp. ir Terphrosia spp., diamofosą, vario oktanoatą, kalio alūną (aliuminio sulfatą, kalinitą), mineralines alyvas ir kalio permanganatą;
            
         
               (7)
            
            
               veikliąsias medžiagas lecitiną, kasiją, ekstrahuotą iš Quassia amara, ir kalcio hidroksidą, dėl kurių patvirtinimo Komisijai jau buvo pateiktos paraiškos pagal Reglamentą Nr. 1107/2009, šiuo metu tikslinga išimties tvarka palikti Reglamento (EB) Nr. 889/2008 II priede tol, kol bus baigtas jų vertinimas. Atsižvelgdama į vertinimo išvadas, Komisija imsis atitinkamų veiksmų dėl šių trijų medžiagų palikimo Reglamento (EB) Nr. 889/2008 II priedo sąraše;
            
         
               (8)
            
            
               atsižvelgiant į horizontaliuosius teisės aktus, tikslinga suderinti tam tikrų Reglamento (EB) Nr. 889/2008 II priedo sąraše išvardytų medžiagų ir mikroorganizmų pavadinimus, aprašus, sudėties reikalavimus ir naudojimo sąlygas, visų pirma augalinės kilmės aliejų, mikroorganizmų, naudojamų kenkėjams ir ligoms biologiškai kontroliuoti, feromonų, vario, eteno, parafino alyvos ir kalio bikarbonato;
            
         
               (9)
            
            
               Reglamento (EB) Nr. 889/2008 24 straipsnio 2 dalis buvo iš dalies pakeista Komisijos įgyvendinimo reglamentu (ES) Nr. 505/2012 (8), kad būtų atnaujintos nuorodos į Reglamento (EB) Nr. 889/2008 V ir VI priedus, pakeistus Įgyvendinimo reglamentu (ES) Nr. 505/2012. Iš dalies pakeistoje Reglamento (EB) Nr. 889/2008 24 straipsnio 2 dalies formuluotėje per klaidą buvo praleisti „homeopatiniai produktai“. Kadangi tie produktai minėtoje nuostatoje buvo iki dalinio pakeitimo Įgyvendinimo reglamentu (ES) Nr. 505/2012, juos reikia vėl įtraukti;
            
         
               (10)
            
            
               Reglamento (EB) Nr. 889/2008 V priede, iš dalies pakeistame Įgyvendinimo reglamentu (ES) Nr. 505/2012, ankstesni defluorinuoto monokalcio fosfato ir defluorinuoto dikalcio fosfato įrašai per klaidą buvo pakeisti bendro pobūdžio apibūdinimu – befluoriu fosfatu. Tačiau befluoris fosfatas nėra lygiavertis defluorinuotam monokalcio fosfatui ir defluorinuotam dikalcio fosfatui. Todėl tie du produktai turėtų būti vėl įtraukti į Reglamento (EB) Nr. 889/2008 V priedą, o befluoris fosfatas iš jo išbrauktas;
            
         
               (11)
            
            
               Komisijos įgyvendinimo reglamentu (ES) Nr. 651/2013 (9) iš Reglamento (EB) Nr. 1810/2005 (10) išbrauktas ankstesnis leidimas naudoti klinoptilolitą, jo naudojimas išplėstas, leidžiant jį naudoti kaip priedą visų rūšių gyvūnų mityboje, o jo kodas pakeistas į 1g568. Todėl, norint kad ir toliau būtų leidžiama naudoti klinoptilolitą ekologinėje gamyboje, Reglamento (EB) Nr. 889/2008 VI priedą reikia suderinti pagal Įgyvendinimo reglamentą (ES) Nr. 651/2013;
            
         
               (12)
            
            
               todėl Reglamentą (EB) Nr. 889/2008 reikėtų atitinkamai iš dalies pakeisti ir pataisyti;
            
         
               (13)
            
            
               dėl teisinio tikrumo Reglamento (EB) Nr. 889/2008 24 straipsnio 2 dalies ir V priedo pataisa turėtų būti taikoma nuo Įgyvendinimo reglamento (ES) Nr. 505/2012 įsigaliojimo dienos;
            
         
               (14)
            
            
               šiame reglamente nustatytos priemonės atitinka Ekologinės gamybos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 889/2008 dalinis pakeitimas
   Reglamento (EB) Nr. 889/2008 I, II ir VI priedai iš dalies keičiami pagal šio reglamento priedo 1, 2 ir 4 punktus.
   2 straipsnis
   Reglamento (EB) Nr. 889/2008 pataisa
   Reglamentas (EB) Nr. 889/2008 taisomas taip:
   
               1)
            
            
               24 straipsnio 2 dalis pakeičiama taip:
               „2.   Fitoterapiniams ir homeopatiniams produktams, mikroelementams bei produktams, išvardytiems V priedo 1 skirsnyje ir VI priedo 3 skirsnyje, teikiama pirmenybė prieš chemiškai susintetintus alopatinius veterinarinius vaistus arba antibiotikus, jei jų terapinis poveikis yra veiksmingas konkrečių rūšių gyvūnams ir jie tinka vartoti esant tai būklei, dėl kurios skiriamas gydymas.“;
            
         
               2)
            
            
               V priedas iš dalies keičiamas pagal šio reglamento priedo 3 punktą.
            
         3 straipsnis
   Įsigaliojimas ir taikymas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Tačiau jo 2 straipsnis taikomas nuo 2012 m. birželio 16 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 189, 2007 7 20, p. 1.
   
      (2)  2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).
   
      (3)  Galutinė ataskaita
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf.
   
      (4)  Baigiamoji ataskaita
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf.
   
      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (6)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (7)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką (OL L 309, 2009 11 24, p. 1).
   
      (8)  2012 m. birželio 14 d. Komisijos įgyvendinimo reglamentas (ES) Nr. 505/2012, kuriuo iš dalies keičiamas ir taisomas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 154, 2012 6 15, p. 12).
   
      (9)  2013 m. liepos 9 d. Komisijos įgyvendinimo reglamentas (ES) Nr. 651/2013 dėl leidimo naudoti nuosėdinės kilmės klinoptilolitą kaip visų rūšių gyvūnų pašarų priedą, ir kuriuo iš dalies keičiamas Reglamentas (EB) Nr. 1810/2005 (OL L 189, 2013 7 10, p. 1).
   
      (10)  2005 m. lapkričio 4 d. Komisijos reglamentas (EB) Nr. 1810/2005 dėl naujo leidimo naudoti dešimt metų pašarų priedą, dėl nuolatinio leidimo naudoti tam tikrus pašarų priedus ir dėl laikino leidimo tam tikrus leidžiamus pašarų priedus naudoti pagal kitą paskirtį (OL L 291, 2005 11 5, p. 5).
   
      PRIEDAS
      Reglamento (EB) Nr. 889/2008 I, II, V ir VI priedai iš dalies keičiami taip:
      
                  1)
               
               
                  I priedas iš dalies keičiamas taip:
                  
                              a)
                           
                           
                              Eilutė „Kompostuotos arba fermentuotos buitinės atliekos“ pakeičiama taip:
                              
                                          „B
                                       
                                       
                                          Kompostuotas arba fermentuotas buitinių atliekų mišinys
                                       
                                       
                                          Produktas, išgautas iš pirminių atskirtų buitinių atliekų, kurios buvo perduotos kompostavimui arba anaerobinei fermentacijai biodujoms gaminti
                                          Tik augalinės ir gyvūninės kilmės buitinės atliekos
                                          Tik jei gaminamos uždaroje ir stebimoje surinkimo sistemoje, patvirtintoje valstybės narės
                                          Didžiausia koncentracija mg/kg sausosios medžiagos:
                                          kadmio: 0,7; vario: 70; nikelio: 25; švino: 45; cinko: 200; gyvsidabrio: 0,4; chromo (iš viso): 70; chromo (VI): neaptinkama“
                                       
                                    
                        
                              b)
                           
                           
                              po eilutės „Kompostuotas arba fermentuotas buitinių atliekų mišinys“ įterpiama ši eilutė:
                              
                                          „B
                                       
                                       
                                          Biodujų gamybai naudotų atliekų pūdymo liekanos, kurių sudėtyje yra gyvūninių šalutinių produktų, pūdytų kartu su augalinės ar gyvūninės kilmės medžiagomis, nurodytomis šiame priede
                                       
                                       
                                          3 kategorijos gyvūniniai šalutiniai produktai (įskaitant laukinių gyvūnų šalutinius produktus) ir 2 kategorijos virškinamojo trakto turinys (2 ir 3 kategorijos, kaip apibrėžta pagal Europos Parlamento ir Tarybos reglamentą (EB) Nr. 1069/2009) (1) negali būti gauti iš pramoninės žemdirbystės
                                          Procesai turi atitikti Komisijos reglamentą (ES) Nr. 142/2011 (2)
                                          
                                          Netaikoma valgomosioms augalų dalims
                                       
                                    
                        
                              c)
                           
                           
                              eilutė „Šie augalinės kilmės produktai arba šalutiniai produktai“ pakeičiama taip:
                              
                                          „B
                                       
                                       
                                          Šie gyvūninės kilmės produktai arba šalutiniai produktai:
                                          
                                                       
                                                   
                                                   
                                                      kraujamilčiai
                                                   
                                                
                                                       
                                                   
                                                   
                                                      kanopų drožlės
                                                   
                                                
                                                       
                                                   
                                                   
                                                      ragų drožlės
                                                   
                                                
                                                       
                                                   
                                                   
                                                      kaulamilčiai arba kaulamilčiai be želatinos
                                                   
                                                
                                                       
                                                   
                                                   
                                                      žuvų miltai
                                                   
                                                
                                                       
                                                   
                                                   
                                                      mėsos miltai
                                                   
                                                
                                                       
                                                   
                                                   
                                                      plunksnų, plaukų ir odų atraižų miltai
                                                   
                                                
                                                       
                                                   
                                                   
                                                      vilna
                                                   
                                                
                                                       
                                                   
                                                   
                                                      kailis (1)
                                                   
                                                
                                                       
                                                   
                                                   
                                                      plaukai
                                                   
                                                
                                                       
                                                   
                                                   
                                                      pieno produktai
                                                   
                                                
                                                       
                                                   
                                                   
                                                      hidrolizuoti baltymai (2)
                                                   
                                                
                                       
                                          
                                                      (1)
                                                   
                                                   
                                                      Didžiausia chromo (VI) koncentracija mg/kg sausosios medžiagos: neaptinkama
                                                   
                                                
                                                      (2)
                                                   
                                                   
                                                      Netaikoma valgomosioms augalų dalims“
                                                   
                                                
                                    
                        
                              d)
                           
                           
                              įterpiamos šios eilutės:
                              
                                          „B
                                       
                                       
                                          Leonarditas (neapdorotos organinės nuosėdos, kurių sudėtyje yra daug humuso rūgščių)
                                       
                                       
                                          Tik jei gautas kaip kasybos šalutinis produktas
                                       
                                    
                                          B
                                       
                                       
                                          Chitinas (polisacharidas, gautas iš vėžiagyvių kiaukutų)
                                       
                                       
                                          Tik jei gautas iš tausios žuvininkystės, kaip nurodyta Tarybos reglamento (EB) Nr. 2371/2002 (3) 3 straipsnio e punkte, arba ekologinės akvakultūros ūkių
                                       
                                    
                                          B
                                       
                                       
                                          Daug organinių medžiagų turinčios nuosėdos, susidariusios gėlo vandens telkiniuose nepatenkant deguoniui (pvz., sapropelis)
                                       
                                       
                                          Tik organinės nuosėdos, išgaunamos kaip šalutiniai produktai tvarkant ar eksploatuojant gėlo vandens telkinius ar buvusių gėlo vandens telkinių teritorijas
                                          Jei taikoma, išgavimo metu akvasistemai turėtų būti padarytas kuo mažesnis poveikis
                                          Tik nuosėdos, gaunamos iš šaltinių, neužterštų pesticidais, patvariaisiais organiniais teršalais ir į benziną panašiomis medžiagomis
                                          Didžiausia koncentracija mg/kg sausosios medžiagos:
                                          kadmio: 0,7; vario: 70; nikelio: 25; švino: 45; cinko: 200; gyvsidabrio: 0,4; chromo (iš viso): 70; chromo (VI): neaptinkama
                                       
                                    
                        
            
                  2)
               
               
                  II priedas iš dalies keičiamas taip:
                  
                              a)
                           
                           
                              1 ir 2 skirsniai pakeičiami taip:
                              „1.   Augalinės ar gyvūninės kilmės medžiagos
                              
                              
                                          Leidimas
                                       
                                       
                                          Pavadinimas
                                       
                                       
                                          Apibūdinimas, sudėties reikalavimai, naudojimo sąlygos
                                       
                                    
                                          A
                                       
                                       
                                          Azadirachtinas, gautas ekstrahuojant Azadirachta indica (Nimo medis)
                                       
                                       
                                          Insekticidas
                                       
                                    
                                          A
                                       
                                       
                                          Bičių vaškas
                                       
                                       
                                          Genėti naudojama medžiaga
                                       
                                    
                                          B
                                       
                                       
                                          Hidrolizuoti baltymai, išskyrus želatiną
                                       
                                       
                                          Atraktantas, tik patvirtintas naudoti kartu su kitais šiame sąraše išvardytais atitinkamais produktais
                                       
                                    
                                          A
                                       
                                       
                                          Lecitinas
                                       
                                       
                                          Fungicidas
                                       
                                    
                                          B
                                       
                                       
                                          Augalinės kilmės aliejai
                                       
                                       
                                          Insekticidas, akaricidas, fungicidas, baktericidas ir ūglių augimą slopinanti medžiaga
                                          Produktai, nurodyti Komisijos įgyvendinimo reglamento (ES) Nr. 540/2011 (4) priede
                                       
                                    
                                          A
                                       
                                       
                                          Piretrinas, gautas ekstrahuojant Chrysanthemum cinerariaefolium
                                          
                                       
                                       
                                          Insekticidas
                                       
                                    
                                          A
                                       
                                       
                                          Kasija, ekstrahuota iš Quassia amara
                                          
                                       
                                       
                                          Insekticidas, repelentas
                                       
                                    2.   Mikroorganizmai, naudojami kenkėjams ir ligoms biologiškai kontroliuoti
                              
                              
                                          Leidimas
                                       
                                       
                                          Pavadinimas
                                       
                                       
                                          Apibūdinimas, sudėties reikalavimai, naudojimo sąlygos
                                       
                                    
                                          A
                                       
                                       
                                          Mikroorganizmai
                                       
                                       
                                          Produktai, nurodyti Įgyvendinimo reglamento (ES) Nr. 540/2011 priede ir ne GMO kilmės“
                                       
                                    
                        
                              b)
                           
                           
                              4 skirsnis pakeičiamas taip:
                              „4.   Medžiagos, naudojamos spąstuose ir (arba) gaudymo įtaisuose
                              
                              
                                          Leidimas
                                       
                                       
                                          Pavadinimas
                                       
                                       
                                          Apibūdinimas, sudėties reikalavimai, naudojimo sąlygos
                                       
                                    
                                          A
                                       
                                       
                                          Feromonai
                                       
                                       
                                          Atraktantas, seksualinę funkciją trikdanti medžiaga; tik spąstuose ir gaudyklėse
                                          Produktai, nurodyti Įgyvendinimo reglamento (ES) Nr. 540/2011 priede (255, 258 ir 259 numeriai)
                                       
                                    
                                          A
                                       
                                       
                                          Piretroidai (tik deltametrinas arba lambdacihalotrinas)
                                       
                                       
                                          Insekticidas; tik spąstuose su tam tikrais atraktantais; tik Bactrocera oleae ir Ceratitis capitata Wied. Naikinti“
                                       
                                    
                        
                              c)
                           
                           
                              6 ir 7 skirsniai pakeičiami taip:
                              „6.   Kitos medžiagos, tradiciškai naudojamos ekologiškai ūkininkaujant
                              
                              
                                          Leidimas
                                       
                                       
                                          Pavadinimas
                                       
                                       
                                          Apibūdinimas, sudėties reikalavimai, naudojimo sąlygos
                                       
                                    
                                          B
                                       
                                       
                                          Vario junginiai vario hidroksido, vario oksichlorido, vario oksido, Bordo mišinio ir tribazio vario sulfato pavidalu
                                       
                                       
                                          Naudojamas tik kaip baktericidas ir fungicidas, iki 6 kg vario hektarui per metus
                                          Daugiametėms kultūroms valstybės narės, nukrypdamos nuo pirmos pastraipos, gali numatyti, kad tam tikrais metais 6 kg vario apribojimas gali būti viršytas, jeigu vidutinis kiekis, faktiškai panaudotas per penkerius metus, įskaitant tuos metus ir ketverius ankstesnius metus, neviršija 6 kg
                                          Siekiant apsaugoti vandenį ir netikslinius organizmus, reikia imtis rizikos mažinimo priemonių, pavyzdžiui, apsauginių zonų
                                          Produktai, nurodyti Įgyvendinimo reglamento (ES) Nr. 540/2011 priede (277 numeris)
                                       
                                    
                                          A
                                       
                                       
                                          Etenas
                                       
                                       
                                          Bananams, kiviams ir rytiniams persimonams nokinti; citrusiniams vaisiams nokinti, tik siekiant apsaugoti citrusinius vaisius nuo vaisinių muselių daromos žalos; ananasų žydėjimui skatinti; bulvių ir svogūnų ūglių augimui slopinti
                                          Galima leisti naudoti tik patalpose kaip augalų augimo reguliatorių Leidimai suteikiami tik profesionaliems naudotojams
                                       
                                    
                                          A
                                       
                                       
                                          Riebiųjų rūgščių kalio druska (skystas muilas)
                                       
                                       
                                          Insekticidas
                                       
                                    
                                          A
                                       
                                       
                                          Kalkių ir sieros nuoviras (kalcio polisulfidas)
                                       
                                       
                                          Fungicidas
                                       
                                    
                                          A
                                       
                                       
                                          Parafino alyva
                                       
                                       
                                          Insekticidas, akaricidas
                                          Produktai, nurodyti Įgyvendinimo reglamento (ES) Nr. 540/2011 priede (294 ir 295 numeriai)
                                       
                                    
                                          A
                                       
                                       
                                          Kvarcinis smėlis
                                       
                                       
                                          Repelentas
                                       
                                    
                                          A
                                       
                                       
                                          Siera
                                       
                                       
                                          Fungicidas, akaricidas
                                       
                                    
                                          B
                                       
                                       
                                          Gyvūninės ir augalinės kvapu atbaidančios medžiagos ir (arba) avių riebalai
                                       
                                       
                                          Repelentas
                                          Tik nevalgomosioms augalų dalims ir tik ten, kur žemės ūkio kultūrų neėda avys arba ožkos
                                          Produktai, nurodyti Įgyvendinimo reglamento (ES) Nr. 540/2011 priede (249 numeris)
                                       
                                    7.   Kitos medžiagos
                              
                              
                                          Leidimas
                                       
                                       
                                          Pavadinimas
                                       
                                       
                                          Apibūdinimas, sudėties reikalavimai, naudojimo sąlygos
                                       
                                    
                                          B
                                       
                                       
                                          Aliuminio silikatas (kaolinas)
                                       
                                       
                                          Repelentas
                                       
                                    
                                          A
                                       
                                       
                                          Kalcio hidroksidas
                                       
                                       
                                          Fungicidas, tik vaismedžiams, taip pat ir medelynuose, kovojant su Nectria galligena
                                          
                                       
                                    
                                          B
                                       
                                       
                                          Laminarinas
                                       
                                       
                                          Pasėlių savisaugos mechanizmų induktorius
                                          Rudadumbliai (laminarijos) turi būti užauginti ekologiškai pagal 6d straipsnį arba surinkti paisant tausaus rinkimo reikalavimų pagal 6c straipsnį
                                       
                                    
                                          B
                                       
                                       
                                          Kalio vandenilio karbonatas (dar žinomas kaip kalio hidrokarbonatas)
                                       
                                       
                                          Fungicidas ir insekticidas“
                                       
                                    
                        
            
                  3)
               
               
                  V priedo 1 skirsnis pakeičiamas taip:
                  „1.   MINERALINĖS KILMĖS PAŠARINĖS MEDŽIAGOS
                  
                              A
                           
                           
                              Karbonatingieji jūrinių moliuskų kiautai
                           
                           
                               
                           
                        
                              A
                           
                           
                              Karbonatingieji jūriniai dumbliai (Maerl)
                           
                           
                               
                           
                        
                              A
                           
                           
                              Raudonieji jūriniai dumbliai
                           
                           
                               
                           
                        
                              A
                           
                           
                              Kalcio gliukonatas
                           
                           
                               
                           
                        
                              A
                           
                           
                              Kalcio karbonatas
                           
                           
                               
                           
                        
                              A
                           
                           
                              Befluoris (defluorinuotas) monokalcio fosfatas
                           
                           
                               
                           
                        
                              A
                           
                           
                              Befluoris (defluorinuotas) dikalcio fosfatas
                           
                           
                               
                           
                        
                              A
                           
                           
                              Magnio oksidas (bevandenė magnezija)
                           
                           
                               
                           
                        
                              A
                           
                           
                              Magnio sulfatas
                           
                           
                               
                           
                        
                              A
                           
                           
                              Magnio chloridas
                           
                           
                               
                           
                        
                              A
                           
                           
                              Magnio karbonatas
                           
                           
                               
                           
                        
                              A
                           
                           
                              Kalcio-magnio fosfatas
                           
                           
                               
                           
                        
                              A
                           
                           
                              Magnio fosfatas
                           
                           
                               
                           
                        
                              A
                           
                           
                              Mononatrio fosfatas
                           
                           
                               
                           
                        
                              A
                           
                           
                              Kalcio ir natrio fosfatas
                           
                           
                               
                           
                        
                              A
                           
                           
                              Natrio chloridas
                           
                           
                               
                           
                        
                              A
                           
                           
                              Natrio bikarbonatas
                           
                           
                               
                           
                        
                              A
                           
                           
                              Natrio karbonatas
                           
                           
                               
                           
                        
                              A
                           
                           
                              Natrio sulfatas
                           
                           
                               
                           
                        
                              A
                           
                           
                              Kalio chloridas“
                           
                           
                               
                           
                        
            
                  4)
               
               
                  VI priedo 1 skirsnio d punkto „Rišikliai, sukepti neleidžiančios medžiagos, koaguliantai“ įrašas apie klinoptilolitą pakeičiamas taip:
                  
                              „Leidimas
                           
                           
                              Numeris
                           
                           
                              Medžiaga
                           
                           
                              Apibūdinimas ir naudojimo sąlygos
                           
                        
                              B
                           
                           
                              1
                           
                           
                              1g568
                           
                           
                              Nuosėdinės kilmės klinoptilolitas [visų rūšių]“
                           
                           
                               
                           
                        
            
         (1)  2009 m. spalio 21 d. Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentas) (OL L 300, 2009 11 14, p. 1).
      
         (2)  2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).“
      
         (3)  2002 m. gruodžio 20 d. Tarybos reglamentas (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (OL L 358, 2012 12 31, p. 59).“
      
         (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).